I antikkens Roma var Monti en tett befolka del av byen; her lå de såkalte – berykta fattigkvarterer og bordeller. Men også Forum Romanum tilhørte Monti. Etter Romerrikets fall forfalt de gamle akveduktene, og det ble vanskelig å skaffe drikkevann til de høyereliggende delene av byen. Folk flytta ned på elvesletta der de kunne hente vann fra Tiberen, og Monti ble i løpet av middelalderen omgjort til jordbruksland med vingårder og hagebruk. Befolkninga utvikla en sterk lokal identitet med en egen dialekt.